Σε έναν υγιή κόλπο απαντώνται τόσο ωφέλιμα όσο και επιβλαβή βακτήρια. Υπό φυσιολογικές συνθήκες, τα ωφέλιμα βακτήρια υπερτερούν και διατηρούν το pH του κόλπου μεταξύ 3,8 έως 4,5 (ελαφρώς όξινο). Ωστόσο, ορισμένες φορές ο γυναικείος οργανισμός υπόκειται σε μεταβολές που δύνανται να προκαλέσουν υπερανάπτυξη των επιβλαβών βακτηρίων. Όταν συμβαίνει αυτό, τα επιβλαβή βακτήρια πολλαπλασιάζονται, αυξάνοντας την πιθανότητα εμφάνισης κολπικών λοιμώξεων.
Η βακτηριακή κολπίτιδα και οι μυκητιασικές λοιμώξεις (Candida) αποτελούν τις πιο συχνές από αυτές. Στην περίπτωση της βακτηριακής κολπίτιδας, το pH του κόλπου δύναται να φθάσει έως 6,0 ή ακόμα παραπάνω σε ορισμένες περιπτώσεις. Στην περίπτωση των μυκητιασικών λοιμώξεων το pH δεν μεταβάλλεται.
Τα προϊόντα Lactacyd έχουν pH 3,5 ή 5,2. Το pH στα προϊόντα Lactacyd διατηρείται από το κύριο συστατικό, το γαλακτικό οξύ, σε αρμονία με τα υπόλοιπα συστατικά αυτής της ειδικής σύνθεσης. Αυτό το αρκετά χαμηλό pH δεν ευνοεί την ανάπτυξη των επιβλαβών βακτηρίων.